Pöytäkirja 3/2016

**ALUEHALLINNON TIETOHALLINNON JOHTORYHMÄN KOKOUS**

Aika Tiistaina **13.9.2016** klo **13.00 – 15.00**

Paikka TEM/Eteläesplanadi 4, Sali 5, videoneuvottelumahdollisuus, **TEM Virtuaalihuone 1,**

Jäsenet (x) Marko Puttonen, kehittämisjohtaja, / VM, pj.

(-) Sirpa Alitalo, teollisuusneuvos / TEM, varapj.

(x) Harri Eskola, digijohtaja / TEM

(x) Irja Peltonen, tietojohtaja/ VM

(x) Heikki Heikkilä, tietohallintojohtaja / KEHA

(x) Asko Harjukelo, kehittämispäällikkö / Aluehallintovirastojen hallinto- ja kehittämispalvelut (vid.)

(x) Pekka Kortelainen, ylitarkastaja / Itä-Suomen AVI (maistraattien ohjaus- ja kehittämisyksikkö) (vid.)

(x) Esko Hätälä, yksikön päällikkö / Liikennevirasto (vid.)

(x) Jukka Litmanen, tietohallintojohtaja / YM

(x) Olli Nylander, tietojohtaja/ VALVIRA

(-) Mikko Kuoppala, neuvotteleva virkamies / TEM / varalla Petteri Ohvo, kehittämispäällikkö, TEM

(x) Maria Siurua, tietoyksikön päällikkö / Aluehallintovirastojen hallinto- ja kehittämispalvelut

(x) Keijo Yli-Hukkala, yksikönjohtaja, Mavi

(x) Nina Lehtimäki, suunnittelija/ TEM, siht.

(x) Pauliina Smolander, KEHA (asiakohta 4)

1. **Kokouksen avaus ja asialistan hyväksyminen**

Pj. avasi kokouksen. Hyväksyttiin kokouksen asialista.

1. **Edellisen kokouksen pöytäkirjan hyväksyminen**

Hyväksyttiin edellisen kokouksen pöytäkirja 13.6.2016.

|  |  |
| --- | --- |
| Asia | Maakuntauudistuksen tilannekatsaus |
| Esittelijä(t) | Marko Puttonen, VM |
| Pöytäkirjamerkinnät | Pj. esitteli maakuntauudistuksen alustavia ICT-linjauksia. Valmistelun painopisteenä on järjestämisvastuussa olevan maakunnan perustamiseen ja toiminnan jatkuvaan kehittämiseen liittyvät linjaukset. Linjauksissa on pyritty huomioimaan voimassa olevat kansalliset julkisen hallinnon tietohallintoa koskevat linjaukset sekä tiedossa olevat säädösmuutokset. Lisäksi lähtökohtana on ollut, että maakuntien yhteinen ICT-palvelukeskus perustetaan.  Linjausten lisäksi on selvennetty käsitteet (maakunta, maakunnan palvelulaitos, maakuntakonserni, ICT-palvelukeskus), linjausten kohdentuminen, maakunnan toimijakerrokset ja tehtävät, linjausalueet sekä maakuntauudistuksen valmistelun tarvitsema arkkitehtuuri.  Maakuntauudistuksen keskeisiä linjausehdotuksia ovat:   1. Maakuntien toiminnalle asetettuja tavoitteita toteutetaan/ tuetaan maakuntien yhteisillä kansallisilla ICT-palveluilla. 2. Ensimmäisessä vaiheessa järjestetään maakuntien uusia asiakaslähtöisiä ja digitaalisia prosesseja tukevat palvelut sekä käynnistetään niiden toteutusten vaatima valmistelu  * maakuntien asiakkuudenhallinta * maakunnan johtamista ja valtion maakuntien ohjausta tukevat tiedot sekä tiedon hyödyntämistä tukevat välineet  1. Valtakunnallinen ICT-palvelukeskus perustetaan tuottamaan kansalliset palvelut 2. Maakuntien tietohallinnon ohjaus on yhdessä ohjaustoiminnolla 3. Maakuntauudistuksen valmistelua johdetaan ja rahoitetaan ohjelmana.   Maakunta toimii digitaalisesti eli asiakas saa halutessaan kaikki maakunnan palve-lut sähköisinä, maakunnan päätöksenteko perustuu sähköisiin käytänteisiin ja toteutetaan maakunnan (järjestämisvastuullinen) prosessit ja arkkitehtuuri.  Asiakkaan tiedot ovat käytettävissä ja toteutetaan mm. maakunnan asiakkuuden-hallinta. Yhteisillä ICT-palveluilla toteutetaan maakuntien järjestämistehtävät; maakunnat käyttävät yhteisiä kansallisia ICT-palveluja, varmistetaan maakuntien palvelutuotannon jatkuvuus ja ensimmäisessä vaiheessa on järjestettävä maa-kuntien uusia prosesseja tukevat Digi-palvelut. ICT-palvelukeskus toteuttaa yhteiset ICT-palvelut; valtio perustaa maakuntien yhteisen ICT-palvelukeskuksen vuoden 2017 alusta. Yhteisen palvelukeskuksen ensimmäisenä tehtävänä on väliaikais-hallinnon ja maakunnan perustamista tukevien ICT-palvelujen järjestäminen. Kansallisella ohjauksella varmistetaan muutoksen toteutus. Maakuntauudistuksen osaksi muodostetaan kansallinen tukiohjelma, jolla autetaan nykyisiä toimijoita, väliaikaista valmisteluelintä, maakuntaa ja kuntia, kuntayhtymiä toteuttamaan uudistuksen aiheuttamat muutokset.  Esitettiin maakuntadigin yhteinen visio, vision peruskivet, asiakasvisio 2025, ja virkamiesvisio 2025. ICT-linjaukset ja visio on esitetty maakuntauudistuksen projektiryhmässä.  Esiteltiin SOTE-ohjaus ja valvontaviranomaisratkaisu: Valviran ja uuden valta-kunnallisen AVI:n rooli.Ratkaisuehdotuksena on ollut, että Valviran sote-valvonta ja lupatehtävät siirretään ja yhdistetään nykyisin aluehallintovirastojen hoitamien tehtävien kanssa uuteen valtakunnalliseen monialaiseen viranomaiseen. Valviran muut tehtävät siirretään joihinkin olemassa oleviin viranomaisiin. Reformiministeriryhmä päättää vielä asiasta. STM:n virastojen kokonaisuutta tarkastelemaan on asetettu selvitysmies.  Maakunta-digi-ryhmässä selvitetään säädöstarpeita, jotka on oltava marraskuussa valmiina. ICT-palvelukeskuksen ja muidenkin palvelukeskusten perusta-mishankkeisiin ollaan perustamassa omat ryhmät. Maakunta-digiryhmän alaisuuteen on perustettu *palvelut ja prosessit-ryhmä*, joka on vasta aloittanut toimintansa. Ryhmässä on todettu yhteistyön tarve mm. alueellisten muutosryhmien kanssa.  AVI-valmisteluryhmän agendalla on ollut uuden valtakunnallisen viraston ohjauskysymys. Uuden viraston tehtävät ovat vielä poliittisesti vahvistamatta. AVI-ICT-alaryhmä on odottanut uuden viraston tehtävien määräytymistä. KKV ja Tukes-tehtävät ovat olleet esillä, mutta asia odottaa yhä lopullista ratkaisua. AVI-ICT-ryhmässä on kerätty listausta käytössä olevista tietojärjestelmistä: mitkä muuttuvat, mitkä siirtyvät pois, ja mitkä ovat siirtymässä uuteen organisaatioon ja katsottu vaihtoehtoja, miten järjestelmien ylläpito järjestetään.  Esitettiin huoli valmistelun aikataulusta ja siitä, miten SOTE-virastojen tehtävät järjestetään. Selvitysmies Soininvaaran esitys valmistuu vuoden loppuun mennessä. Valvonta on pitkä ketju prosesseja. Aikatauluristiriitoja siis voi tulla.  ICT-palvelukeskuksen perustamiseen on anottu 6 + 6 lisähenkilöä KEHAn puolelle. ICT-organisoinnin selvitystyön loppuraportti on juuri valmistumassa (Kuusisto & Kantola).  Tuotiin esille vielä se, että palvelukeskusten perustaminen vaikuttaa tietysti suuresti KEHA:n nykyiseen toimintaan ja vaatii erillisen valmisteluorganisaation KEHAn sisälle. KEHA jatkaa v. 2019 asti. |

4.

|  |  |
| --- | --- |
| Asia | KEHA/ KATRE-käyttöönottohanke |
| Esittelijä(t) | Pauliina Smolander, KEHA-keskus |
| Pöytäkirjamerkinnät | KATRE-projektilla tarkoitetaan palkkatiedon ilmoittamiseen perustuvien prosessien muutoshanketta. Hallituksen yksi digitalisaation kärkihanke on kansallisen tulo-rekisterin toteuttaminen. Tulorekisteri on suunniteltu käyttöönotettavaksi vuonna 2019. TEM:n tavoitteena on ottaa kansallinen tulorekisteri käyttöön TEM:n hallin-nonalan prosesseissa, jotka hyödyntävät palkka- ja etuustietoa ja jotka ovat prosesseina tai tietojärjestelminä KEHA-keskuksen omistamia tai ylläpitämiä ja tulevat siirtymään maakuntahallintoon. Palkkaperusteiseen ilmoittamiseen perus-tuvat hallinnonalan nykyiset prosessit tarkastellaan, tarvittaessa uudistetaan ja automatisoidaan mahdollisimman pitkälle.  KEHA-Katre-hankkeen tavoitteena on käynnistää TEM-hallinnonalan hanke, asettaa hankkeelle aikataulu ja välitavoitteet, toteuttaa tarvittavat muutokset prosesseihin ja tietojärjestelmiin, käynnistää lainsäädännön ja ohjeiden muutokset, suunnitella ja toteuttaa tiedotus, puhelinpalvelut, rakentaa liittymät kansalliseen tulorekisteriin, seurata tavoitteisiin pääsyä ja varmistaa hankkeen resurssit.  Hankkeen tavoitteena on yksinkertaistaa ja virtaviivaistaa nykyistä papereihin tai verkkohakemuksiin pohjautuvaa palkkatiedon ilmoittamiseen perustuvaa tuen myöntö- ja maksatusprosessia, jolloin tuen saajan hallinnollinen taakka vähenee.  Ulkopuolelle rajataan tällä hetkellä muiden kuin työ- ja elinkeinoministeriön hallinnonalaan kuuluvien ohjaustahojen prosessit ja järjestelmät (esim. Hyrrä, EURA). Hankkeella on neljä alatyöryhmää, jotka työskentelevät vaiheittain ja osin limittäin; lainsäädäntö ja palvelut –ryhmä, resurssit – ja toimintologiikka-ryhmä, tietoarkkitehtuuriprojekti –ryhmä ja viestintä ja muutoshallinta-ryhmä. Hankkeella on ohjausryhmä ja projektiryhmä.  Kustannusarvio on v. 2016 158 000 euroa, v. 2017 825 000 euroa, v. 2018 905 000 euroa ja v. 2019 82 000 euroa. Arvioidut hyödyt tulevat olemaan huomattavia. Hanke käynnistetään 14.9.2016 kick off-tilaisuudessa.  Palveluprosessien kehittämislinjat ovat usein pitkiä. Jos halutaan suuria hyötyjä, on oltava valtakunnallisesti yhdenmukaisia prosesseja. Kansallisen Palveluväylän tietyt osat on oltava valmiina, jotta rekisteri syntyisi. On myös huolehdittava siitä, että rekisteri tulee yhdenmukaisesti käyttöön maakunnissa. Hankkeella on selvä yhtymäkohta myös AVI-puolelle. Kiitettiin hyvästä esityksestä. |

5.

|  |  |
| --- | --- |
| Asia | Katsaus KEHA/ Tivin toiminnasta mm. tulevat tehtäväsiirrot, v. 2017 tulostavoitteiden valmistelu |
| Esittelijä(t) | Heikki Heikkilä, KEHA-keskus |
| Pöytäkirjamerkinnät | KEHA/ Tivin keskeisiä hankkeita parhaillaan ovat maistraattien sähköistys, julkisten työvoimapalveluiden uudistaminen, sähköisen asioinnin uudistus (ympäristöluvat, kehittämisavustukset), USPA:n seuraavan pääversion projektivalmistelu, asiakastietohanke ja CRM, IE2-osahankkeet (mm. Taimi II) sekä Atomi. TIVI:n projektisalkku näyttää kasvavan.  Kehitysympäristö on kehitetty pilvipalveluna, kehitys- ja testiympäristöt saadaan nopeasti ja edullisesti Azure-pilvestä yhteistyössä Valtorin kanssa. Konesali- ja laitetilaukset hankkeiden yhteydessä vähenevät merkittävästi ja tämä mahdollistaa hajautetun kehitysmallin, jossa voi olla useita ulkopuolisia mukana. Pilvipalvelut mahdollistavat myös nopeat ja edulliset kokeilut. Palvelinympäristöt ovat käytössä vain, kun niillä on tarvetta. Pilvipalvelujen käyttö on kustannustehokas tapa toimia. Esim. KEHA:n maksatuspuolen toiminta on viety pilvipalveluun ja rakennettu käyttäjälähtöisesti työympäristö.  Valmiiksi kilpailutetut toimittajasopimukset mahdollistavat nopean reagoinnin ja varmistavat tuen myös projektin jälkeen. Toimittajasopimuksia voidaan käyttää KEHA:n asiakkaille. Sopimuksia on sekä HANSEL-puitejärjestelyn mukaisia sekä muita.  KEHA:an liittyviä muutoksia on mm. tehtävien siirto Tekesiin ELY-keskuksista (110 htv), josta 18 htv jää ELY:ihin ja myöhemmin maakuntiin. Trafi-siirto koskee 25-30 htv:tä. Suuri muutos on luonnollisesti maakuntauudistus, AVI-viraston muutos ja maistraattiuudistus sekä KAPA-lain vaikutukset. TIVI:ä koskevat muutokset käsittävät v. 2017 aikana 4 htv VRK-KAPA-muutokseen sekä siirrot Tekesiin/ Trafiin. Vuonna 2019 aloittaa maakuntien ICT-palvelukeskus. Monia asioita on edelleen auki.  Maakuntien ICT-palvelukeskuksen perustaminen on vastuutettu KEHA-keskukselle VM:n johdolla. KEHA:lla on keskeinen rooli ainakin alkuvaiheessa. Perustamista varten nimetään ohjausryhmä (pj. Pauli Harju), valmisteluryhmä (pj. Anna-Maija Karjalainen) ja projektiryhmä (pj. Heikki Heikkilä).  Tulossopimusvalmistelussa ELY/TE-kenttää koskevat TIVI-tulostavoitteet ovat osana KEHA:n tulossopimusta. AVI/maistraattien osalta tehdään erillinen tulossopimusliite. Ehdotus tulostavoitteiden aikataulusta on syyskuun loppu/ lokakuun alku -> esitykset Heikkilälle, ensimmäinen versio tulostavoitteista kommenteille lokakuun alussa, palaverit eri osapuolten kanssa lokakuun aikana ja esitys tulostavoitteista ja hankkeista käsittelyyn aluehallinnon tietohallinnon johtoryhmän kokoukseen 22.11.2016  Yksi tärkeä tehtäväalue on pystyä ohjaamaan uudistusta siten, että nykyiset KEHA/Tivin palvelut säilyvät ja organisaatiot, jotka saavat palveluita ovat tyytyväisiä olemassa oleviin palveluihin.  Todettiin, että syyskuun loppu on aikataulullisesti tiukka ja sovittiin, että esityksiä voi toimittaa KEHA:an 10.10. mennessä. Tuotiin esille, että maistraattien palveluiden sähköistys on noussut ministerin kanssa esille ja siihen on painetta enenevässä määrin.  ATOMI-hankkeeseen nimetään myös niitä ympäristöhallinnon edustajia, jotka ovat ELY:istä siirtymässä uuteen AVI-virastoon.  Todettin, että huolimatta jatkuvista suurista muutoksista henkilöstön tunnelmat KEHA:ssa ovat kohtuullisen hyvät, kunhan tehtävät säilyvät. Enemmän on hermostumista siitä, ettei pääse keskittymään varsinaisiin töihin, kun edessä on jatkuvaa muutosten valmistelua. |

**6.**

|  |  |
| --- | --- |
| Asia | USPA:n auditointi ja jatkokehittäminen |
| Esittelijä(t) | Asko Harjukelo |
| Pöytäkirjamerkinnät | Johtoryhmän pohdittavaksi haluttiin tuoda USPA:n jatkokehittämisen kysymyksiä. USPA:n tietoturvan auditointi on jäänyt vielä tekemättä, eli mille tasolle USPA taipuu tietoturvan osalta. Viime viikolla aluehallinnon arkkitehtuurityöryhmä esitti auditoinnin käynnistämistä. Tarkoitus on käynnistää auditointi syksyn aikana, auditointi hoidetaan Valtorin kautta ostopalveluna ja se kestää noin 3-4 vk.  Keskusteltiin tietoturvatasoista. Johdon vastuulla on aina arvioida tietoturvariskit.  USPA:n tietoturva-auditointi otetaan seuraavaan kokoukseen, mikäli se ehtii valmistua siiheksi.    USPA:n uusi versio on valmistunut ja sisältää sähköisen säilyttämisen. Yhteisessä kehittämisessä on hyvä edetä iteratiivisesti. Raportointi on yksi kehittämisen kohde. Maakuntauudistuksen vuoksi ollaan nyt uusien haasteiden edessä, on pohdittava esim. millainen asiakirjajärjestelmä yhteisesti otetaan käyttöön jne.  Yhteisen kehittämisryhmän tulee nyt pohtia, mitä ensi vuoden kehittämislinjauksia USPA:n osalta tehdään huomioiden tulevat suuret muutokset. Kehittämisessä korostuu rajapinnat ja liittymien mahdollistaminen. |

7.

|  |  |
| --- | --- |
| Asia | Mahdolliset muut asiat |
| Esittelijä(t) |  |
| Liitteet |  |
| Pöytäkirja-  merkinnät | Muita asioita ei ollut. |

8. **Syksyn kokousajat ja alustavia aihe-ehdotuksia**

* ti 22.11.2016 klo 9.00 – 11.00
  + AluePMO:n kehittämispyrkimykset
  + tiedolla johtamisen työvälineitä; Patio (es. Seppo Suorsa, AVI) ja QlikView
  + KEHA Tivin alustavat tulostavoitteet 2017
  + Uspan auditoinnin tulokset (jos käytettävissä)

AVI-virastoilla on ollut käytössä Patio tiedolla johtamisessa. KEHA:lla puolestaan on käytössä QlikView. Muitakin työvälineitä on. Toivottavaa olisi, että virastoilla, jotka tekevät yhteistyötä, olisi sama raportointityökalu. Toiveena olisi myös tiedolla johtamisen –verkosto, jonka osaamista voitaisiin hyödyntää.

9. **Kokouksen päättäminen**

Puheenjohtaja päätti kokouksen kello 14.45.